Isoroku Yamamoto, naixito de Nagaoka (Chapón) o 4 d'abril de 1884 y muerto en combate en as Islas Salomón o 18 d'abril de 1943, estió un melitar chaponés activo dende 1901 en l'Armata imperial chaponesa, a on plegó dica o ran d'almirant. Partecipó en a Guerra ruso-chaponesa, destacando en a batalla de Tsushima, y tamién en a Segunda Guerra Mundial a on estió o planficador de l'ataque a Pearl Harbor y d'a batalla de Midway, a on a redota chaponesa esdevenió o cambeo en a tendencia d'a guerra en l'Ocián Pacifico. Morió en un ataque planificato d'os estatounitenses contra l'avión bombardero que lo transportaba, en as islas Salomón poco dimpués d'a batalla de Guadalcanal.